
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6P/45/2026 8826201346 27. 08. 2026 JUDr. Iveta Mihóková ECLI:SK:OSVT:2026:8826201346.1
ROZSUDOK V MENE SLOVENSKEJ REPUBLIKY Okresný súd Vranov nad Topľou sudkyňou JUDr. Ivetou Mihókovou v právnej veci starostlivosti súdu o maloletých: mal. A. B., nar. XX.XX.XXXX a mal. C. B., nar. XX.XX.XXXX, bytom pri matke a mal. A. B., nar. XX.XX.XXXX, bytom pri otcovi, zast. kolíznym opatrovníkom: Úrad práce, sociálnych vecí a rodiny Vranov nad Topľou, odbor sociálnych vecí a rodiny, oddelenie sociálnoprávnej ochrany detí a sociálnej kurately, Námestie slobody 5, Vranov nad Topľou, na návrh otca: A. B., nar. XX.XX.XXXX, bytom D. XXX/XX, XXX XX E. C., za účasti matky: F. B., nar. XX.XX.XXXX, bytom C. G. XXX/XX, XXX XX F. D. H., o zníženie výživného, t a k t o rozhodol: I. Súd s c h v a ľ u j e dohodu rodičov uzavretú v tomto znení: M e n í s a výživné určené rozsudkom Okresného súdu Vranov nad Topľou č. k. 6P/116/2023-27 zo dňa 19.09.2023 a to tak, že s a z n i ž u j e výživné na mal. A. a mal. C. na každé z mal. detí zo sumy 75,- eur na sumu 40,44,- eur mesačne, ktoré výživné sa otec z a v ä z u j e platiť od 01.08.2026 do 30.09.2026 matke vždy do 20. dňa toho ktorého mesiaca vopred. M e n í s a výživné určené rozsudkom Okresného súdu Vranov nad Topľou, č. k. 6P/68/2022-65 zo dňa 28.07.2022 a to tak, že s a z n i ž u j e výživné na mal. A. zo sumy 50,- eur mesačne na sumu 40,44,- eur mesačne, ktoré výživné sa matka z a v ä z u j e platiť otcovi vždy do 25. dňa toho ktorého mesiaca vopred v období od 01.08.2026 do 30.09.2026. Od 01.10.2026 o s t á v a vyživovacia povinnosť rodičov voči mal. deťom nezmenená tak, ako bola určená rozsudkom Okresného súdu Vranov nad Topľou sp. zn. 6P/68/2022 a 6P/116/2023. II. Žiaden z účastníkov n e m á nárok na náhradu trov konania. odôvodnenie: 1. Otec sa podaným návrhom domáhal zníženia výživného na mal. A. a mal. C. zo sumy 75,- eur na sumu 40,44,- eur mesačne. 2. Matka spočiatku nesúhlasila so znížením výživného na sumu 40,44,- eur mesačne na každé z mal. detí. 3. V priebehu pojednávania rodičia uzavreli rodičovskú dohodu. 4. V zmysle ust. § 221, písm. a) CSP, písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomností všetkých strán, alebo ich zástupcov, ktorí sa vzdajú odvolania.
5. V danom prípade sa matka, otec a kolízny opatrovník zúčastnili pojednávania vo veci a po vyhlásení rozsudku sa vzdali práva odvolania proti všetkým jeho výrokom. Berúc do úvahy uvedené skutočnosti, písomné vyhotovenie rozsudku neobsahuje odôvodnenie. Poučenie: Proti tomuto rozsudku odvolanie nie je prípustné, pretože účastníci sa po jeho vyhlásení vzdali práva odvolania a rozsudok nadobudne právoplatnosť dňom doručenia. Ak nebude povinnosť uložená týmto rozsudkom splnená v určenej lehote, možno sa jej splnenia domáhať návrhom na výkon rozhodnutia, prípadne návrhom na vykonanie exekúcie podľa osobitného zákona.

